61983C0280
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ SIR GORDON SLYNN
ΠΟΥ ΑΝΑΠΤΫΧΘΗΚΑΝ ΣΤΙΣ 8 ΜΑΪΟΥ 1984 (
1
)
Κύριε πρόεορε,
Κύριοι δικαοτές,
Η παρούσα προσφυγή που άσκησε η Επιτροπή, δυνάμει του άρ9ρου 169 της συνθήκης ΕΟΚ, κατά της Ιταλικής Δημοκρατίας έχει ως αντικείμενο να αναγνωριστεί ότι η Ιταλία παρέλειψε να συμμορφωθεί προς τις υποχρεώσεις που υπέχει από τη συνθήκη.
Η οδηγία 79/32 του Συμβουλίου, που απευθυνόταν σε όλα τα κράτη μέλη, καθόρισε τα διάφορα είδη επεξεργασμένου καπνού που λαμβάνονται υπόψη για την επιβολή των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των εν λόγω επεξεργασμένων καπνών. Το άρθρο 9 της οδηγίας επέβαλε στα κράτη μέλη την υποχρέωση να θεσπίσουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση τους προς την οδηγία το αργότερο μέχρι την 1η Ιανουαρίου 1980 και να ενημερώσουν σχετικά την Επιτροπή. Το ίδιο άρθρο επέβαλε επίσης στα κράτη μέλη την υποχρέωση υποβολής στην Επιτροπή των κειμένων των βασικών διατάξεων του εθνικού δικαίου που θα θεσπίζονταν στον τομέα που διέπει η οδηγία.
Με έγγραφο της 1ης Οκτωβρίου 1981, η Επιτροπή κάλεσε την ιταλική κυβέρνηση να υποβάλει τις παρατηρήσεις της, δεδομένου ότι δεν είχε λάβει καμία ανακοίνωση εκ μέρους της. Στις 20 Νοεμβρίου 1981, η Επιτροπή πληροφορούνταν ότι είχε πράγματι κατατεθεί νομοσχέδιο στο Κοινοβούλιο. Δεδομένου ότι ο οικείος νόμος δεν είχε θεσπιστεί μέχρι τις 13 Ιουλίου 1982, η Επιτροπή διατύπωσε, δυνάμει του άρθρου 169, αιτιολογημένη γνώμη. Η μοναδική αντίδραση που προκάλεσε η εν λόγω αιτιολογημένη γνώμη ήταν η βεβαίωση παραλαβής της στις 28 Ιουλίου 1982' κατόπιν αυτού, η Επιτροπή άσκησε την παρούσα προσφυγή ενώπιον του Δικαστηρίου.
Με το υπόμνημα αντίκρουσης της, η ιταλική κυβέρνηση εξήγησε ότι το νομοσχέδιο κατατέθηκε στο Κοινοβούλιο το 1980 με σκοπό την αναδιάρθρωση του συστήματος της φορολογίας των προϊόντων καπνού. Το εν λόγω νομοσχέδιο όμως δεν ψηφίστηκε κατά τη διάρκεια εκείνης της βουλευτικής περιόδου, ενώ έχει καταρτιστεί ένα νέο νομοσχέδιο για να κατατεθεί στο Κοινοβούλιο. Στο Δικαστήριο διευκρινίστηκε ότι, αν και το νομοσχέδιο είναι έτοιμο, είναι αδύνατο να ειπωθεί πότε πρόκειται να τεθεί σε εφαρμογή.
Υπό τις περιστάσεις αυτές, είναι σαφές ότι κατά της προσφυγής αυτής δεν μπορεί να αντιταχθεί κανένα επιχείρημα. Κατ' εμέ, πρέπει να αναγνωριστεί, όπως ζητεί η Επιτροπή, ότι η Ιταλική Δημοκρατία παρέλειψε να θέσει σε ισχύ τις αναγκαίες διατάξεις για τη συμμόρφωση της προς την οδηγία, η δε ιταλική κυβέρνηση πρέπει να καταδικαστεί στα έξοδα που συνεπάγεται η παρούσα δίκη για την Επιτροπή.
(
1
)	Μετάφραση από τα αγγλικά.